18 mense beseer op KZN-paaieArgieffoto: Netcare 911 Robert McKenzie, woordvoerder van die KwaZulu-Natal nooddienste, het gesê 12 mense is beseer toe ŉ minibus-taxi op die R74 tussen Greytown en Pietermaritzburg omgeslaan het. Volgens McKenzie het die voertuig ongeveer vier meter by ŉ keerwal afgerol. “Vyf van die 12 passasiers het ernstige beserings opgedoen,” het hy gesê. In nog ŉ insident, naby Port Shepstone, is vyf mans ernstig beseer toe hul motor teen ŉ versperringsmuur by die Oribi-tolhek gebots het. ŉ Tiener is ook met ernstige beserings na ŉ hospitaal gehaas toe hy met sy motorfiets teen ŉ voetganger in St. Michaels aan die Suidkus gebots het. Die voetganger is nie beseer nie, het McKenzie gesê.